Eesebuerer Schlass

D'Eesebuerer Schlass ass e Gebai aus dem 18. Joerhonnert zu Eesebuer, an der Gemeng Jonglënster.

Geschicht
D'Gebai ass schonn op der Ferraris-Kaart vun ëm 1770 agezeechentQuell, wou net anescht uginn: "Schlass vun Eesebuer (Eeseber) ." rtl.lu, Update: 26.08.2019 09:28 .. Et war ufanks e Bauerenhaff, a vun 1902 bis 1992 e Klouschter, respektiv e Landhaus vum Pensionat Notre-dame. Nodeems de Staat et iwwerholl hat, gouf et 2009 zesumme mat de Gäert an dem Weier op d'Lëscht vun de klasséierte Monumenter opgeholl an als Nationalmonument klasséiert. 10 Joer laang ass näischt mam Gebai geschitt, dat lues a lues delabréiert ass.

2019 huet de Proprietär, de Fonds du Logement, e Projet fir d'Schlass entwéckelt, deen, am renovéierten ale Gebai an an enger neier Annex amplaz vun de Wirtschaftsgebaier, 14 Wunnenge virgesäit, mat hannendrun engem groussen ëffentleche Park, dee vun der Gemeng iwwerholl gëtt. Am Kader vun dësem Projet goufe Beem am Park ëmgehaen, déi méi wéi 100 Joer al waren.

Membere vun der Denkmalschutzvereenegung Luxembourg under destruction hu sech géint d'Pläng gewiert mam Argument, datt dat neit Gebai géif geneesou ausgesinn, wéi wann et an engem Neibauquartier stoe géif. Doriwwer eraus gouf hannert dem Schlass eng historesch Gëpelanlag entdeckt. Deen historesche Gëpel, dee vu Päerd ugedriwwe gouf, géif sech an d'Fréijoer 1853 datéiere loossen a wier deemno méi al wéi d'Wirtschaftsgebai, Denkmalschützer decken historischen Fund auf, Der Fonds de Logement gibt Erklärungen zu Abriss und Umbau von Schloss Eisenborn, nachdem eine Aktivistin Zugang zu bislang nicht öffentlichen Dokumenten bekommen hat., Luxemburger Wort, 22. 2. 2023, S. 12-13.

 Literatur 
 René Link: 'Un corps de biens connu sous le nom de château d’Eysembourg'. De la seigneurie au village d’Eisenborn: une ferme, un château, un cloître. Lëtzebuerger Bicherfrënn, 2013.

Um Spaweck

 Irina Figut, Mittelalterlicher Fund ändert Sanierungspläne für Schloss Eisenborn, wort.lu [€], 10.12.2025, gekuckt den 10.12.2025

Kategorie:Gemeng Jonglënster
Eesebuer
Kategorie:Buergen a Schlässer zu Lëtzebuerg